ญี่ปุ่นประกาศหนุน “คริสติน ลาการ์ด” เป็นผู้อำนวยการ IMF สมัยที่ 2
ญี่ปุ่นประกาศหนุน "คริสติน ลาการ์ด" เป็นผู้อำนวยการ IMF สมัยที่ 2
26 ม.ค. 2559

นายทาโร อาโสะ รัฐมนตรีคลังญี่ปุ่น เปิดเผยว่า รัฐบาลญี่ปุ่นจะให้การสนับสนุนนางคริสติน ลาการ์ด ดำรงตำแหน่งผู้อำนวยการกองทุนการเงินระหว่างประเทศ (IMF) ต่ออีกสมัย
ทั้งนี้ นางลาการ์ดเปิดเผยเมื่อวันศุกร์ที่ผ่านมาว่า เธอจะลงสมัครรับการคัดเลือกตำแหน่งผู้อำนวยการ IMF สมัยที่ 2 หลังจากที่วาระการดำรงตำแหน่งของเธอจะหมดลงในวันที่ 5 กรกฎาคมนี้
คณะกรรมการบริหาร IMF ไอเอ็มเอฟได้เริ่มดำเนินการในขั้นตอนการคัดเลือกผู้อำนวยการคนใหม่เมื่อวันพฤหัสบดีที่ผ่านมา และคาดว่าจะเสร็จสิ้นกระบวนการสรรหาผู้อำนวยการคนใหม่ภายในวันที่ 3 มี.ค.เพื่อให้ผู้อำนวยการ IMF คนใหม่เริ่มทำหน้าที่ในวันที่ 5 ก.ค.นี้